האב'מס

היסטוריה
פקיד זוטר בספרייה של מקדש ליד הנילוס, של אל החוכמה תחות, עד שפרצה שריפה. השריפה, שספק הייתה באשמתו וספק לא פתאום הותירה אותו כאדם משכיל אבל שנוא על ידי המקומיים וללא עבודה. הוא פונה לעולם התחתון ומגלה שיש ביקוש לאדם עם השכלה שיכול למצוא קברים נסתרים, ארמונות נשכחים ושאר מקומות מלאים אוצרות שהמתים כבר לא צריכים. ויש לו גם את המיומנות והמזל להימלט מהמלכודות, השומרים והקללות על מנת להחזיר את החפצים האלה למעגל המסחר הקדוש של עולם החיים. אבל כל הסיפור הזה הוא עסק מסוכן, ויותר מהכל - לא נוח. הוא רוצה לעשות את "המכה" ולא לחיות על הקצה כל הזמן. זאת הבעיה כשאתה עובד עם אנשי העולם התחתון- אתה צריך לעבוד עם פושע חזק ועשיר מספיק כדי שיהיה אכפת לו שהחרב החלודה הזאת הייתה שייכת לשליט קדום, אבל אז כמובן אתה לא ממש יכול להתמקח על מחיר מול אדם כל כך חזק. כעת הוא מנסה למצוא פתרון למצב. הוא מחפש אנשים בעלי כישורים שיוכלו להגן עליו ולספק לו כוח פיזי\פוליטי שיאפשר לו להתעשר מהבזיזות. או שיוכלו להצטרף אליו למבצע שאפתני במיוחד שיבטיח שלל רב ועושר גדול. בינתיים יש גם את הבעייה של הקללה. הפרטים היו מעורפלים, האל המקלל והכת שסגדה לו אמורים להיות מתים. ועכשיו הוא צריך למצוא פתרון. אולי מישהו שעדיין מאמין באל ויכול לעזור לו לכפר על העברה. או כת עוינת שיודעת מספיק על הקללות של האוייבים שלהם.

מסע האב'מס בעקבות קערת החימר
שליח מכוש שכר את האב'מס לגנוב קערת מזבח ממקדש נשכח ליד ים סוף. אבל מהר מאד גילה שהמקדש לא היה נשכח בכלל.

כת קטנה סגדה בו לאל-עכביש שהאב'מס מעולם לא שמע עליו.

אחרי הרבה תלאות וכמה הימורים מסוכנים וממוזלים, האב'מס הצליח לגנוב את הקערה ולהחליפה בזיוף בלי שאיש ישים לב. השליח שילם להאב'מס- לפת את הקערה וניפץ אותה לרסיסים על הקרקע. השליח ריצד לרגע כדמות אימתנית בעלת שמונה גפיים ואז צנח- אנושי ומת לרגליו של האב'מס.

רק חודש אחר כך הבין האב'מס שהוא צפה באל מתאבד.